CELEX: 32018D0927
Language: ro
Date: 2018-06-27 00:00:00
Title: Decizia de punere în aplicare (UE) 2018/927 a Comisiei din 27 iunie 2018 de modificare a Deciziei de punere în aplicare (UE) 2015/789 privind măsuri de prevenire a introducerii în Uniune și a răspândirii în interiorul acesteia a Xylella fastidiosa (Wells et al.) [notificată cu numărul C(2018) 3972]

29.6.2018   
            
            
               RO
            
            
               Jurnalul Oficial al Uniunii Europene
            
            
               L 164/49
            
         DECIZIA DE PUNERE ÎN APLICARE (UE) 2018/927 A COMISIEI
   din 27 iunie 2018
   de modificare a Deciziei de punere în aplicare (UE) 2015/789 privind măsuri de prevenire a introducerii în Uniune și a răspândirii în interiorul acesteia a Xylella fastidiosa (Wells et al.)
   
      
         [notificată cu numărul C(2018) 3972]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a patra teză,
   întrucât:
   
               (1)
            
            
               Articolul 4 alineatul (2) al treilea paragraf din Decizia de punere în aplicare (UE) 2015/789 a Comisiei (2) este caduc deoarece toate zonele în care se înregistrează infecții în sensul articolului 7 alineatul (1) sunt, în prezent, enumerate în anexa II la decizia respectivă.
            
         
               (2)
            
            
               La 12 martie 2018, autoritățile italiene au notificat focare de Xylella fastidiosa (Wells et al.) (denumit în continuare „organismul specificat”) depistate în diferite părți ale zonei tampon și în special un număr mare de focare în ultima fâșie de 20 km din zona în care se înregistrează infecții, adiacentă zonei tampon, la sud de Apulia (Italia). Numărul acestor focare a condus la concluzia că eradicarea organismului specificat nu mai este posibilă în actuala zonă tampon. În plus, având în vedere întârzierile importante în eliminarea plantelor infectate cu organismul specificat, riscul de răspândire pe o arie mai largă către nordul regiunii Apulia este ridicat, întrucât zonele de izolare actuale și zonele tampon nu mai sunt funcționale.
            
         
               (3)
            
            
               Având în vedere aceste lucruri, este mai oportun să se extindă zonele delimitate care fac obiectul contaminării decât să se adopte măsuri de eradicare în anumite părți ale teritoriului în cauză. Această extindere trebuie să aibă loc fără întârziere, ținând seama de faptul că riscul de răspândire a organismului specificat în restul teritoriului Uniunii a crescut odată cu începutul sezonului de zbor al insectelor vectori la începutul primăverii. Prin urmare, zona în care se înregistrează infecții ar trebui să fie extinsă pentru a acoperi localitățile provinciilor Brindisi și Taranto în care au fost depistate focare ale organismului specificat. Ar trebui, de asemenea, să fie acoperită și o parte din provincia Bari în care este posibil ca organismul specificat să fie deja răspândit și instalat.
            
         
               (4)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare (UE) 2015/789 se modifică după cum urmează:
   
               1.
            
            
               Al treilea paragraf din articolul 4 alineatul (2) se elimină.
            
         
               2.
            
            
               Partea A din anexa II se modifică în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 27 iunie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare (UE) 2015/789 a Comisiei din 18 mai 2015 privind măsuri de prevenire a introducerii în Uniune și a răspândirii în interiorul acesteia a Xylella fastidiosa (Wells et al.) (JO L 125, 21.5.2015, p. 36).
   
      ANEXĂ
      Partea A din anexa II la Decizia de punere în aplicare (UE) 2015/789 se înlocuiește cu următorul text:
      
         „PARTEA A
         
            Zona în care se înregistrează infecții în Italia
         
         Zona în care se înregistrează infecții în Italia include următoarele zone:
         
                     1.
                  
                  
                     Provincia Lecce
                  
               
                     2.
                  
                  
                     Provincia Brindisi
                  
               
                     3.
                  
                  
                     Localități situate în provincia Taranto:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Localitate situată în provincia Bari:
                     Locorotondo”